[{"text_idx": "#000000", "text": "Mae Chen Min yn frodor o Ddinas Zhaotong, Talaith Yunnan, astudiodd yn Sefydliad Serameg Jingdezhen ac mae bellach yn byw yn Ninas Jingdezhen, Talaith Jiangxi. Mae hi wedi gweithio yn y diwydiant serameg ers 20 mlynedd, gan arbenigo mewn ystod o dechnegau addurnol gan gynnwys cerfio \u2018bas-relief\u2019 a gwaith brwsh traddodiadol a phaentio. Ar hyn o bryd mae hi\u2019n uwch ddylunydd celf serameg yn Nhalaith Jiangxi, yn uwch ddylunydd celf yn Jingdezhen ac yn aelod o Gymdeithas Celf Serameg Hong Kong."}, {"text_idx": "#000001", "text": "Ers 2002 mae hi wedi ennill llawer o wobrau aur ac arian mewn arddangosfeydd celf a chrefft a serameg yn Tsieina gan gynnwys gwobr aur yng Nghasgliad Enwog Serameg \u2018Top Ten\u2019 Tsieina yn 2011 ac eto yn 2012. Mae ei gweithiau yn cael eu harddangos yn Ffair Porslen China a Theatr Genedlaethol Beijing . Mae hi\u2019n dysgu cerfio serameg i fyfyrwyr rhyngwladol yng Nghymdeithas Serameg Ryngwladol Lotte Jingdezhen."}, {"text_idx": "#000002", "text": "\u201cRwy\u2019n rhoi fy mhrofiad a\u2019m dealltwriaeth o fywyd i mewn i fy ngweithiau. Mae gwneud serameg yn fy meithrin ac yn dod a\u0302 heddwch mewnol. Tra bod y tymheredd yn codi yn yr odyn, mae\u2019r gwydredd yn newid lliw ac rydw i\u2019n tyfu gyda\u2019r broses. Mae pynciau fy ngwaith wedi amrywio o dirweddau a ffurfiau naturiol i ddelweddau Bwdhaidd sydd wedi bod yn ganolbwynt am y ddwy flynedd ddiwethaf. Mae\u2019r ffydd Fwdhaidd yn dod ag ysbrydoliaeth i mi. Rwy\u2019n caru gweithiau mewn serameg, nhw yw fy ffrind gorau, fy nheulu, fy ngrym gyrru ac yn symbol o\u2019m twf. Mae serameg yn gadael imi weld fy nyfodol. Maen nhw\u2019n creu amser i fyfyrio ac rydw i\u2019n mwynhau pob eiliad.\u201d"}]